CELEX: 62018TN0351
Language: sk
Date: 2018-06-05 00:00:00
Title: Vec T-351/18: Žaloba podaná 5. júna 2018 – Ukrselhosprom PCF a Versobank/ECB

201808030832050912018/C 294/663512018TC29420180820SK01SKINFO_JUDICIAL20180605515222Vec T-351/18: Žaloba podaná 5. júna 2018 – Ukrselhosprom PCF a Versobank/ECB
 ---documentbreak--- C2942018SK5120120180605SK0066512522Žaloba podaná 5. júna 2018 – Ukrselhosprom PCF a Versobank/ECB
   (Vec T-351/18)2018/C 294/66Jazyk konania: angličtina
      Účastníci konania
   
   
      Žalobkyne: Ukrselhosprom PCF LLC (Solone, Ukrajina) a Versobank AS (Talinn, Estónsko) (v zastúpení: O. Behrends, L. Feddern a M. Kirchner, lawyers)
   
      Žalovaná: Európska centrálna banka (ECB)
   
      Návrhy
   
   Žalobkyne navrhujú, aby Všeobecný súd:
   
            —
         
         
            zrušil rozhodnutie Európskej centrálnej banky ECB/SSM/2018-EE-1 VHD-2017-0012 z 26. marca 2018 o odňatí bankovej licencie Versobank AS,
         
      
            —
         
         
            zaviazal žalovanú na náhradu trov konania.
         
      
      Dôvody a hlavné tvrdenia
   
   Na podporu svojej žaloby žalobkyne uvádzajú jedenásť žalobných dôvodov.
   
            1.
         
         
            Prvý žalobný dôvod založený na tvrdení, že ECB nemala právomoc na prijatie rozhodnutia o likvidácii Versobank AS.
         
      
            2.
         
         
            Druhý žalobný dôvod založený na tvrdení, že ECB nevykonala vlastné posúdenie v súvislosti so záležitosťami týkajúcimi sa finančného systému na boj proti praniu špinavých peňazí (AML)/financovanie terorizmu (CFT).
         
      
            3.
         
         
            Tretí žalobný dôvod založený na tvrdení, že ECB riadne nevyšetrila a správne a nezávisle neposúdila všetky relevantné aspekty veci, predovšetkým v súvislosti s rizikami AML/CFT a dodržiavaním predpisov.
         
      
            4.
         
         
            Štvrtý žalobný dôvod založený na tvrdení, že ECB protiprávne nezohľadnila iné možnosti, predovšetkým možnosť predať Versobank alebo umožniť Versobank zvoliť si samolikvidáciu.
         
      
            5.
         
         
            Piaty žalobný dôvod založený na tvrdení, že ECB porušila zásadu rovnosti zaobchádzania.
         
      
            6.
         
         
            Šiesty žalobný dôvod založený na tvrdení, že ECB porušila zásadu proporcionality.
         
      
            7.
         
         
            Siedmy žalobný dôvod založený na tvrdení, že ECB porušila zásadu legitímnej dôvery a zásadu právnej istoty.
         
      
            8.
         
         
            Ôsmy žalobný dôvod založený na tvrdení, že ECB sa dopustila zneužitia právomoci.
         
      
            9.
         
         
            Deviaty žalobný dôvod založený na tvrdení, že ECB porušila právo byť vypočutý.
         
      
            10.
         
         
            Desiaty žalobný dôvod založený na tvrdení, že ECB porušila právo na obhajobu.
         
      
            11.
         
         
            Jedenásty žalobný dôvod založený na tvrdení, že ECB svoje rozhodnutie náležite neodôvodnila.